Document ID: 32004R2088

KOMISSION ASETUS (EY) N:o 2088/2004,
annettu 7 päivänä joulukuuta 2004,
asetuksen (EY) N:o 2497/2001 ja asetuksen (EY) N:o 2597/2001 muuttamisesta tiettyihin Kroatiasta peräisin oleviin kaloihin ja kalastustuotteisiin ja tiettyihin Kroatiasta, entisestä Jugoslavian tasavallasta Makedoniasta ja Sloveniasta peräisin oleviin viineihin sovellettavien tariffikiintiöiden osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon asiakirjan Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisehdoista ja niiden sopimusten mukautuksista, joihin Euroopan unioni perustuu (1), ja erityisesti sen 57 artiklan 2 kohdan,
ottaa huomioon tietyistä menettelyistä Euroopan yhteisöjen ja niiden jäsenvaltioiden sekä Kroatian tasavallan välisen vakautus- ja assosiaatiosopimuksen soveltamiseksi ja Euroopan yhteisön ja Kroatian tasavallan välisen väliaikaisen sopimuksen soveltamiseksi 19 päivänä marraskuuta 2001 annetun neuvoston asetuksen (EY) N:o 2248/2001 (2) ja erityisesti sen 7 artiklan,
ottaa huomioon tietyistä menettelyistä Euroopan yhteisöjen ja niiden jäsenvaltioiden sekä entisen Jugoslavian tasavallan Makedonian välisen vakautus- ja assosiaatiosopimuksen soveltamiseksi ja Euroopan yhteisön ja entisen Jugoslavian tasavallan Makedonian välisen väliaikaisen sopimuksen soveltamiseksi 21 päivänä tammikuuta 2002 annetun neuvoston asetuksen (EY) N:o 153/2002 (3) ja erityisesti sen 7 artiklan,
sekä katsoo seuraavaa:
(1)
Neuvosto teki 11 päivänä lokakuuta 2004 tekemällään päätöksellä 2004/778/EY (4) Euroopan yhteisön ja Kroatian tasavallan kauppaa ja kaupan liitännäistoimenpiteitä koskevaan väliaikaiseen sopimukseen liitettävän pöytäkirjan, jäljempänä ’laajentumista koskeva pöytäkirja’, Tšekin tasavallan, Viron tasavallan, Kyproksen tasavallan, Unkarin tasavallan, Latvian tasavallan, Liettuan tasavallan, Maltan tasavallan, Puolan tasavallan, Slovenian tasavallan ja Slovakian tasavallan Euroopan unioniin liittymisen huomioon ottamiseksi. Laajentumista koskevaa pöytäkirjaa sovelletaan väliaikaisesti 1 päivästä toukokuuta 2004.
(2)
Neuvosto valtuutti 22 päivänä marraskuuta 2004 tekemällään päätöksellä (5) Euroopan yhteisöjen ja niiden jäsenvaltioiden sekä entisen Jugoslavian tasavallan Makedonian vakautus- ja assosiaatiosopimuksen pöytäkirjan, jäljempänä ’laajentumista koskeva pöytäkirja’, allekirjoittamisen ja sääti sen väliaikaisesta soveltamisesta 1 päivästä toukokuuta 2004 Tšekin tasavallan, Viron tasavallan, Kyproksen tasavallan, Unkarin tasavallan, Latvian tasavallan, Liettuan tasavallan, Maltan tasavallan, Puolan tasavallan, Slovenian tasavallan ja Slovakian tasavallan Euroopan unioniin liittymisen huomioon ottamiseksi.
(3)
Molemmissa laajentumista koskevissa pöytäkirjoissa määrätään uusista tariffikiintiöistä ja muutetaan voimassa olevia tariffikiintiöitä, jotka vahvistettiin yhteisön tariffikiintiöiden avaamisesta ja hallinnoinnista tiettyjen Kroatian tasavallasta peräisin olevien kalojen ja kalastustuotteiden osalta 19 päivänä joulukuuta 2001 annetulla komission asetuksella (EY) N:o 2497/2001 (6) ja tiettyjä Kroatian tasavallasta, entisestä Jugoslavian tasavallasta Makedoniasta ja Slovenian tasavallasta peräisin olevia viinejä koskevien yhteisön tariffikiintiöiden avaamisesta ja hallinnoinnista 28 päivänä joulukuuta 2001 annetulla komission asetuksella (EY) N:o 2597/2001 (7).
(4)
Laajentumista koskevissa pöytäkirjoissa määrättyjen uusien tariffikiintiöiden ja voimassa olevien tariffikiintiöiden muutosten täytäntöön panemiseksi on tarpeen muuttaa asetus (EY) N:o 2497/2001 ja asetus (EY) N:o 2597/2001.
(5)
Vuoden 2004 uusien tariffikiintiöiden määrät ja voimassa olevien tariffikiintiöiden määrien lisäykset olisi laskettava suhteessa laajentumista koskevissa pöytäkirjoissa määriteltyihin perusmääriin ottaen huomioon ennen 1 päivää toukokuuta 2004 kuluneen ajanjakson osuus.
(6)
Tiettyjen asetuksessa (EY) N:o 2497/2001 ja asetuksessa (EY) N:o 2597/2001 säädettyjen voimassa olevien tariffikiintiöiden hallinnoinnin helpottamiseksi olisi kyseisten kiintiöiden mukaisesti tuodut määrät luettava asetuksen (EY) N:o 2497/2001 ja asetuksen (EY) N:o 2597/2001, sellaisina kuin ne ovat muutettuina tällä asetuksella, mukaisesti avattuihin tariffikiintiöihin.
(7)
Slovenian liityttyä Euroopan unioniin kyseisestä jäsenvaltiosta peräisin oleviin viineihin sovellettavat asetuksessa (EY) N:o 2597/2001 säädetyt tariffikiintiöt raukeavat. Viittaukset kyseisiin kiintiöihin olisi sen vuoksi poistettava.
(8)
Koska laajentumista koskevia pöytäkirjoja sovelletaan 1 päivästä toukokuuta 2004, tätä asetusta olisi sovellettava samasta ajankohdasta ja sen olisi tultava voimaan mahdollisimman pian.
(9)
Tässä asetuksessa säädetyt toimenpiteet ovat tullikoodeksikomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 2497/2001 liite tämän asetuksen liitteen I tekstillä.
2 artikla
Muutetaan asetus (EY) N:o 2597/2001 seuraavasti:
1)
Korvataan asetuksen nimi seuraavasti:
2)
Korvataan 1 artikla seuraavasti:
”1 artikla
1. Kun liitteessä luetellut, Kroatian tasavallasta tai entisestä Jugoslavian tasavallasta Makedoniasta peräisin olevat viinit luovutetaan vapaaseen liikkeeseen yhteisössä, niihin sovelletaan tullittomuutta tässä liitteessä määriteltyjen yhteisön vuotuisten tariffikiintiöiden rajoissa ja sen mukaisesti, mitä tässä asetuksessa säädetään.
2. Jos jokin kyseessä olevista maista maksaa vientitukea kyseisille tuotteille, tulee päätöksillä 2001/919/EY, 2001/918/EY ja 2001/916/EY tehdyissä lisäpöytäkirjoissa (jäljempänä ’viiniä koskevat lisäpöytäkirjat’) vahvistettujen tariffikiintiöiden perusteella myönnetty tullivapautus keskeyttää kyseisen maan osalta.”.
3)
Korvataan 3 artikla seuraavasti:
”3 artikla
Sen estämättä, mitä jokaisen viiniä koskevan lisäpöytäkirjan liitteen I 5 kohdan a alakohdassa säädetään, 1 artiklan 1 kohdassa tarkoitettua yhteisön tariffikiintiöiden nojalla tapahtuvaa viinin tuontia koskevat seuraaviin sopimuksiin liitettyjen, alkuperätuotteiden käsitteen määritelmää ja hallinnollisen yhteistyön menetelmiä koskevien pöytäkirjojen määräykset:
-
Euroopan yhteisön ja Kroatian tasavallan välinen väliaikainen sopimus,
-
Euroopan yhteisöjen ja niiden jäsenvaltioiden sekä Kroatian tasavallan välinen vakautus- ja assosiaatiosopimus,
-
ja Euroopan yhteisöjen ja niiden jäsenvaltioiden sekä entisen Jugoslavian tasavallan Makedonian välinen vakautus- ja assosiaatiosopimus.”.
4)
Korvataan 5 artikla seuraavasti:
”5 artikla
1. Kroatiasta peräisin olevien viinien liitteen I osassa mainittua, järjestysnumeron 09.1588 mukaista yksilöllistä tariffikiintiötä korotetaan vuosittain.
2. Vuotuista 1 kohdassa mainittua lisäystä voidaan soveltaa vain, jos vähintään 80 prosenttia edellisen vuoden aikana avatusta yksilöllisestä tariffikiintiöstä on käytetty.
Komissio tarkastaa kunakin vuonna käytetyt määrät ja antaa säännökset kyseisten määrien tarpeellisten tarkistusten täytäntöön panemiseksi Kroatian osalta.”.
5)
Korvataan liite tämän asetuksen liitteen II tekstillä.
3 artikla
Määrät, jotka on asetuksen (EY) N:o 2497/2001 ja asetuksen (EY) N:o 2597/2001 mukaisesti luovutettu vapaaseen liikkeeseen yhteisössä 1 päivästä tammikuuta 2004 järjestysnumeroiden 09.1581, 09.1582, 09.1583, 09.1584, 09.1585, 09.1586, 09.1588, 09.1589, 09.1558 ja 09.1559 mukaisten tariffikiintiöiden perusteella, on tämän asetuksen voimaan tullessa luettava asetuksen (EY) N:o 2497/2001 ja asetuksen (EY) N:o 2597/2001, sellaisina kuin ne ovat muutettuina tällä asetuksella, liitteessä vahvistettuihin tariffikiintiöihin.
4 artikla
Tämä asetus tulee voimaan päivänä, jona se julkaistaan Euroopan unionin virallisessa lehdessä.
Sitä sovelletaan 1 päivästä toukokuuta 2004.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 7 päivänä joulukuuta 2004.

Labels: 3
17
18
6